《李氏绣佛赞 其一》
宋代·刘跂

稽首慈悲父，相好光明藏。应现行愿力，针缕妙措成。

我观因缘空，亦非自然性。种种皆心造，是心非造者。

佛子不思议，炽然一念生。诸圣所加持，具足千百亿。

我愿如是故，造作及见闻。遇见未来等，同承佛记莂。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。